
Rīgā 2025. gada 25. martā (prot. Nr. 12 1. §)
Grozījumi Ministru kabineta 2013. gada 20. augusta noteikumos Nr. 590 "Noteikumi par atvaļinātajiem karavīriem apmaksājamiem veselības aprūpes pakalpojumiem, kā arī izdevumu apmēru un samaksas kārtību"
Izdoti saskaņā ar Militārā dienesta likuma
59.panta otro daļu
· Izdarīt Ministru kabineta 2013. gada 20. augusta noteikumos Nr. 590 "Noteikumi par atvaļinātajiem karavīriem apmaksājamiem veselības aprūpes pakalpojumiem, kā arī izdevumu apmēru un samaksas kārtību" (Latvijas Vēstnesis, 2013, 163. nr.; 2015, 127. nr.; 2020, 94. nr.) šādus grozījumus:
· 1. Izteikt 4.4. apakšpunktu šādā redakcijā:
· "4.4. medicīniskās rehabilitācijas pakalpojumi reizi gadā, nepārsniedzot 650 euro;".
· 2. Papildināt ar 4.8. apakšpunktu šādā redakcijā:
· "4.8. farmaceita pakalpojumi, pirmreizēji atprečojot recepti un izsniedzot šo noteikumu 4.2. apakšpunktā minētos medikamentus;".
· 3. Papildināt ar 4.9. apakšpunktu šādā redakcijā:
· "4.9. pacienta piemaksas, saņemot šo noteikumu 4.6. apakšpunktā minētos pakalpojumus."
· 4. Papildināt ar 4.1 punktu šādā redakcijā:
· "4.1 Šo noteikumu 4.7. apakšpunktā minēto vietējo anestēziju un diagnostiku apmaksā, ja tā ir saistīta ar zobu labošanu (zobu plombēšanu un kanālu ārstēšanu) vai ekstrakciju un tiek veikta vienā apmeklējuma reizē."
· 5. Papildināt ar 16. punktu šādā redakcijā:
· "16. Šo noteikumu 4.8. apakšpunktā minētais farmaceita pakalpojums tiek apmaksāts par izdevumiem, kas radušies, sākot ar 2025. gada 1. janvāri."

